Liz Greene

Liz Greene (født 4. september 1946 i Englewood i New Jersey) er en amerikansk-britisk astrolog, psykolog og forfatter. Hun har skrevet flere astrologibøker inspirert av C.G. Jungs psykologi og annen dybdepsykologi. 

Hun debuterte med Saturn: A New Look at an Old Devil, hvor hun gir en ny analyse av planeten Saturns rolle som ulykkesbringende. Greene mener at psykologi og astrologi i grunnen handler om det samme: menneskets psyke og dets utviklingsmuligheter. I boken Relating: An Astrological Guide to Living with Others on a Small Planet (1976) «tolkes horoskopets symboler ved hjelp av begreper som personlig og åndelig utvikling, alt i et jungiansk vokabular.»Sitat fra Mehren & Skys innledning i antologien New Age, 2007. Utdrag fra En astrologisk håndbok i å leve sammen på en liten planet (1976) inngår i antologien. 

Greene etablerte Centre for Psychological Astrology i 1983 sammen med Howard Sasportas.http://www.cpalondon.com/ 
Hun tok en doktorgrad ved Universitetet i Bristol i 2010 med avhandlingen The Kabbalah in British Occultism 1860-1940. Hun er søster av forfatteren Richard Leigh.

 Referanser 

Kategori:Forfattere fra USA
Kategori:Astrologer
Kategori:New age
Kategori:Religiøse lærere og filosofer representert i bokserien Verdens hellige skrifter
Kategori:Personer fra Englewood
Kategori:Fødsler i 1946